recursal/SuperWikiNEXT-32B huggingface dataset:
**Víctor Corral Castro**, nado en Baamonde (Begonte) o 14 de setembro de 1937 e finado o 15 de decembro de 2021, foi un escultor galego.

Traxectoria
-----------

*Rapaza labrega*.
Empezou a facer esculturas no monte, coas rochas, cando era neno e coidaba as vacas. Realizou estudos primarios e traballou no campo. Tras dous anos de estudos na Escola de Artes na Coruña e outros dous na Escola da Lonxa de Barcelona, montou o seu primeiro obradoiro en 1963. Tres anos máis tarde facía a súa primeira exposición na Cidade Condal. Despois dalgunhas exposicións en España e no estranxeiro, comezou a construír a súa Casa museo na súa parroquia natal de Baamonde, onde ten esculturas de pedra e bronce no xardín, e de madeira, marfil, bronce e miniaturas de luxo no interior. Na igrexa parroquial de Baamonde hai un castiñeiro centenario coa Virxe do Rosario tallada no interior (caben 4 persoas).

En 2015 foi nomeado fillo predilecto do concello de Begonte. No 2021 foille adicado un Hectómetro literario no Paseo dos Soños vilalbés.

Obra
----

Ademais dunha gran colección de esculturas que se atopan por todo o mundo e en man de particulares, realizou máis de 20 monumentos en granito e bronce que se encontran en espazos naturais en Galicia e Zamora.

Casa-Museo de Víctor Corral en Baamonde
---------------------------------------

Casa museo.
Dentro da casa do artista, a exposición ocupa dous ambientes diferenciados: o xardín con obras en materiais non perecedoiros (granito e bronce) e o interior con esculturas, de arte abstracta e relixiosa, en madeira, bronce e marfil. O escultor tamén experimenta con outros tipos de material soporte: acuarela e óleo. O universo temático das súas composicións está marcado polo amor a Galicia e as súas profundas crenzas relixiosas. Símbolo desta conxunción é a capela anexa á casa, a virxe realizada no interior dun castiñeiro e un pombal con pedras e minerais de case todo o mundo, no xardín.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Víctor Corral Modificar a ligazón no Wikidata*** |

### Bibliografía

* NOVO CAZÓN, J. L. (2001): *Obra escultórica de Víctor Corral Castro*. OPHIUSA.
* BADINO BAAMONDE, J. (2010): "Víctor Corral o el chairego que hablaba con las manos", en *Madrygal. Revista de Estudios Gallegos*.

### Ligazóns externas

* Casa museo de Víctor Corral
* «Agora colgan un iogur dun cordón e din que é arte, pero é un cachondeo», entrevista de Jorge Casanova en *La Voz de Galicia*, 19 de decembro de 2014.
* Victor Corral, el castaño de Baamonde en YouTube.

|  |  |
| --- | --- |
| Control de autoridades | 
* Wd: Q6165445
* WorldCat
* VIAF: 87345066
* BNE: XX1608838
* GND: 132920131
* ISNI: 0000 0000 7825 4917
* SUDOC: 087653672

 |
**Richard Alan "Rick" Mastracchio**, nado en Waterbury, Connecticut, o 11 de febreiro de 1960, é un astronauta estadounidense que formou parte das misións STS-106, STS-131, STS-118 e Soiuz TMA-11M e foi membro das 38 e 39 á Estación Espacial Internacional.

Traxectoria
-----------

Mastracchio graduouse en enxeñaría eléctrica e ciencias informáticas pola Universidade de Connecticut en 1982 e é máster en enxeñaría eléctrica polo Instituto Politécnico Rensselaer en 1987 e máster en física pola Universidade de Houston-Clear Lake en 1991.

Foi seleccionado como astronauta pola NASA en abril de 1996, participando nas misións STS-106, STS-131, STS-118 e Soiuz TMA-11M e sendo membro das expedicións 38 e 39 á Estación Espacial Internacional. Pasou un total de 227,57 días no espazo.

Notas
-----

1. 1 2 3  Mark Wade (2020). "Mastracchio, Richard Alan 'Rick'" (en inglés). Consultado o 7 de setembro de 2020.
2. 1 2 3  NASA, ed. (decembro de 2016). "Rick Mastracchio" (PDF) (en inglés). Consultado o 7 de setembro de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Richard Mastracchio***  |

### Outros artigos

* STS-106
* STS-131
* STS-118
* Soiuz TMA-11M
* Expedición 38
* Expedición 39
* Estación Espacial Internacional

|  |  |
| --- | --- |
| Control de autoridades | 
* Wd: Q536777
* WorldCat
* VIAF: 310521031
* LCCN: no2014092366
* NASA: mastracc

 |
**Richard Yeo**, nado ca. 1720 e finado o 3 de decembro de 1779, foi un medallista e gravador de moeda británico que ocupou o posto de gravador xefe da *Royal Mint* durante o reinado de Xurxo III. 

Yeo foi un dos fundadores da *Royal Academy*.

Traxectoria
-----------

Os primeiros datos coñecidos da vida de Richard Yeo corresponden ao ano 1745, cando se sabe que residía en Londres, preto de *Craven Street*, en Westminster, e un ano máis tarde en *Tavistock Street*, Covent Garden.

Sábese tamén da súa actividade como medallista en 1746, ano en que están datadas polo menos dúas medallas que levan a súa sinatura, unha delas dedicada ao Duque de Cumberland.

Tarxeta comercial de Richard Leo (ca. 1745)
En 1749 ingresou como gravador axudante na Casa da Moeda de Londres (*Royal Mint*) e, logo do falecemento do seu antecesor, John Sigismund Tanner, en 1775 foi nomeado gravador xefe da institución, posto no que se mantivo o resto da súa vida.

Yeo compuxo unha pequena colección de moedas, medallas e utensilios e ferramentas de gravado, que foi vendida en poxa pública por *Langford's*, en Covent Garden, os días 2 e 3 de febreiro de 1780. Todos os seus traballos estaban asinados mediante unha marca de gravador; as máis frecuentes foron "R. YEO", "YEO", "YEO·F", "R·YEO F" e "YEO·FECIT".

En 1760 ingresou na *Incorporated* *Society of Artists* e tamén foi un dos membros fundadores da *Royal Academy*, institución na que expuxo varios dos seus traballos.

Richard Yeo finou o 3 de decembro de 1779.

Escolma de traballos
--------------------

* Medalla do Duque de Cumberland (1746) A/.Medalla do Duque de Cumberland (1746) A/.
* Medalla da Academy of Ancient Music (1750).Medalla da *Academy of Ancient Music* (1750).
* Guinea (1761) A/.Guinea (1761) A/.

Notas
-----

1. 1 2 3 4 5  Forrer, L. (1916). Páxina 701.
2. 1 2 3 4 5 6 7  Wroth, W. W. "Yeo, Richard". En Stephen, L.; Lee S. (1922). Páxinas 1.235-1.236.
3. ↑  Forrer, L. (1916). Páxina 702.
4. ↑  Forrer, L. (1916). Páxinas 702-704.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Richard Yeo Modificar a ligazón no Wikidata*** |

### Outros artigos

* *Royal Mint*

### Bibliografía

* Forrer, L. (1916). "Yeo, Richard". En *Biographical Dictionary of Medallists*. Vol VI. Spink & Son, Londres. Páxinas 701-704.
* Linecar, H. W. A. (1977). *British Coin Designs and Designers*. Londres. G. Bell & Sons Ltd. ISBN 978-0-7135-1931-0
* Stephen, L.; Lee S. (1922). *Dictionary of National Biography*. Vol. XXI. Oxford University Press.

  


|  |  |  |
| --- | --- | --- |
| Predecesor:**John Sigismund Tanner** | **Gravador xefe da Casa da Moeda de Londres (*Royal Mint*)**1773 - 1779 | Sucesor:**Lewis Pingo** |

|  |  |
| --- | --- |
| Control de autoridades | 
* Wd: Q7330133
* WorldCat
* VIAF: 95846296
* BMT: 81804
* BNE: XX5449543
* NPG: mp04968
* ODNB: 30218
* RKD: 85940
* ULAN: 500026661

 |
**Rita Azevedo Gomes**, nada en Lisboa en 1952, é unha directora de cinema portuguesa.

Traxectoria
-----------

Encomezou o seu grao de Belas Artes, mais non o rematou e abandonouno interesada polo mundo do cinema, eido cuxa formación foi autodidacta. Moi nova, presentouse perante Manoel de Oliveira, despois de ter visto a posta en escena de *Amor de Perdição* en 1979, baseada na novela de Camilo Castelo Branco. Acadou un posto de axudante de vestiario na seguinte rodaxe. A amizade progresiva co cineasta luso supuxo a rodaxe do filme *A 15ª Pedra* (2007), unha conversa entre Oliveira e o crítico João Bénard da Costa. Dende 1993, Rita é programadora e encargada de publicacións da Cinemateca Portuguesa. A Filmoteca Española dedicou un ciclo ao cinema de Rita Azevedo Gomes no mes de maio de 2017.

Filmografía
-----------

* *O Som da Terra a Tremer* (1990)
* *Frágil Como o Mundo* (2002)
* *Altar* (2003)
* *A Conquista de Faro* (2005)
* *A 15ª Pedra* (2007)
* *A Colecção Invisível* (2009)
* *A vinganza dunha muller* (2012)
* *Correspondencias* (2016)
* *A portuguesa* (2019)

Véxase tamén
------------

### Bibliografía

* Fernández-Santos, E.: (20 de maio de 2017): "Azevedo Gomes, el encuentro entre cine y literatura", *Babelia* p. 5.

|  |  |
| --- | --- |
| Control de autoridades | 
* Wd: Q30904744
* WorldCat
* VIAF: 99771115
* AlloCiné: 75168
* GND: 1074682254
* IMDb: nm0326946
* ISNI: 0000 0000 6931 8042
* PTBNP: 279599
* TMDb: 937208

 |
**Rosi Braidotti**, nada en Latisana en 1954, é catedrática de Filosofía e directora do Centro de Humanidades da Universidade de Utrecht. Nada en Italia, creceu en Australia, onde se graduó na Universidade Nacional de Australia en Camberra e estudou filosofía na Sorbona (París). Desde 1988 é profesora na Universidade de Utrecht. Considerada unha das pioneiras nos estudos europeos de mulleres, a súa carreira recibiu moitos recoñecementos, como o doutoramento honorario da Universidade de Linköping (Suecia, 2013) e da Universidade de Helsinqui (2007) e o Premio Erasmus da Comisión Europea (2010).

Entre as súas obras de referencia traducidas a lingua castelá destacan *Sujetos nómadas* (Paidós-Arxentina, 2000), *Metamorfosis.* *Hacia una teoría materialista del devenir* (Akal, 2003), *Feminismo, diferencia sexual y subjetividad nómade* (Gedisa, 2004) e *Transposiciones* (Gedisa 2009). O seu último libro é *The Posthuman* (2013), traducido a lingua castelá como *Lo Posthumano* (Gedisa, 2015).

Notas
-----

1. ↑  CCCB (ed.). "Rosi Braidotti". *+Humans*. Consultado o 19 de novembro de 2015.

|  |  |
| --- | --- |
| Control de autoridades | 
* Wd: Q2662864
* WorldCat
* VIAF: 93514695
* BNE: XX1220523
* BNF: 12565830w
* CiNii: DA07963688
* Europeana: ID
* FAST: 1923909
* GND: 1025209281
* ICCU: MILV083436
* ISNI: 0000 0001 2143 8376
* LCCN: n88290354
* NKC: jo2015882620
* NLG: 313879
* NTA: 073234133
* OL: OL721053A
* openMLOL: 308676
* ORCID: 0000-0002-5922-2324
* Persée: 225882
* SUDOC: 034962468

 |

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**María Rita Barberá Nolla**, nada en Valencia o 16 de xullo de 1948 e finada en Madrid o 23 de novembro de 2016, foi unha política española do Partido Popular. Foi a alcaldesa da cidade de Valencia entre 1991 e 2015.

Traxectoria
-----------

Foi licenciada en Ciencias Políticas, Económicas e Empresariais pola Universidade de Valencia e de Ciencias da Información na Universidade Complutense de Madrid. Foi cofundadora do Partido Popular en Valencia e deputada nas Cortes Valencianas dende 1983. Foi elixida alcaldesa de Valencia o 15 de xullo de 1991 e reelixida nas eleccións de 1995, 1999, 2003, 2007 e 2011 nas que conseguiu a maioría absoluta.

Nas eleccións de 2015, o Partido Popular perdeu a maioría absoluta e Rita Barberá perdeu a alcaldía grazas a un pacto de esquerdas entre Compromís, PSPV e València en Comú.

Involucrada nos casos «*Rita Leaks*» e «*Operación Taula*», viuse obrigada a darse de baixa no PP o 14 de setembro de 2016 para manter o seu cargo de senadora. Faleceu dun infarto no *Hotel Villa Real*, situado fronte ao Congreso, onde se aloxaba, o 23 de novembro do mesmo ano.

|  |  |  |
| --- | --- | --- |
| Predecesor:**Clementina Ródenas** |  **Alcaldesa de Valencia** 5 de xullo de 1991 - 13 de xuño de 2015 | Sucesor:**Joan Ribó** |

Notas
-----

1. ↑  *Muere Rita Barberá* en *Valencia Plaza* (23-11-2016).
2. ↑  *Rita Barberá muere de un infarto en un hotel de Madrid*, en El País (23-11-2016).

Véxase tamén
------------

### Ligazóns externas

* Web oficial *(en castelán)*

|  |  |
| --- | --- |
| Control de autoridades | 
* Wd: Q433210
* WorldCat
* VIAF: 122196618
* BNE: XX845769
* CANTIC: a10679200
* Dialnet: 250552
* GEC: 0244877
* GND: 141448059
* IMDb: nm4571951
* ISNI: 0000 0003 7515 4314
* LCCN: nr97011924
* SUDOC: 189079983

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Rodrigo Berruete Alejandre**, coñecido como **Gitano**, nado en Vilagarcía de Arousa cara a 1902 e finado no mesmo concello o 16 de febreiro de 1937, foi un sindicalista e guerrilleiro galego.

Traxectoria
-----------

Xornaleiro. Pertencía á Federación Local da CNT de Vilagarcía de Arousa. Co golpe de Estado do 18 de xullo de 1936 fuxiu ao monte e organizou un grupo guerrilleiro no monte Xiabre con outros fuxidos: Ángel Buceta Loroño, Ramón Rodríguez Carregal, Francisco Bahamonde, Manuel Martínez Freire, José Torres Eiras, e Serafín Brea Otero, ao que se foron incorporando Urbano Tarrío Montero, Manuel Limeres Ordóñez, Juan Gil Quintela, Antonio Basilio Sayanes González, Pilar Fernández Seijo e Manuel Díaz Hermo. Perseguidos pola Garda civil, o exército, os carabineiros e as milicias de Falange e a Garda Cívica de Vilagarcía, o 13 de febreiro de 1937 cercan a casa de Pilar Fernández en Trabanca Badiña onde estaban refuxiados, pero logran fuxir. Na persecución morre Manuel Díaz Hermo e Ángel Buceta entrégase ao día seguinte. O 16 de febreiro son cercados nunha casa de Loenzo, os franquistas prenden lume ao edificio e morren carbonizados Rodrigo Berruete, Pilar Fernández, Manuel Limeres e Antonio Sayanes. Os cadáveres foron trasladados ao cemiterio de Vilagarcía e soterrados nunha fosa común sen nome.

Notas
-----

1. ↑  A ciencia ao rescate da memoria dos 18 asasinados na foxa de Vilagarcía

Véxase tamén
------------

### Bibliografía

* Abuín Duro, Marcelino (2018). *La primavera rota. Vilagarcía de Arousa, 1936-1941*. Abegondo: Sociedad Bibliográfica de Galicia. pp. 294–302. ISBN 978-84-09-02453-7.
* Fajardo, Montse (2012). *Matriarcas, mulleres en pé de vida*. Vilagarcía de Arousa: autor-editor. ISBN 978-84-939599-3-7.

### Ligazóns externas

* 

* Rodrigo Berruete Alejandre na páxina web *Nomes e Voces*.

* Cuatro rayos de luz en Loenzo
***Sangue sobre a neve*** é unha novela negra escrita por Manuel Forcadela publicada en maio de 1990 por Edicións do Cumio. É a primeira entrega das aventuras de Toni Barreiro.

Trama
-----

A acción desenvólvese en Vigo. Toni Barreiro é un ex-lexionario e ex-boxeador (alcumado "O Touro do Calvario") que traballa para unha xestoría, encargándose de lograr que a xente pague débedas pendentes.

Encárganlle un cobro de 50 millóns de pesetas (el vai a comisión, cobrando sempre un 10% do importe), que debe un xerente dunha empresa que apareceu morto na praia do Alcabre. Vese inmerso nunha trama na que hai tráfico de cocaína por medio, e na que ten un asunto amoroso coa muller do falecido cun tiroteo de por medio, logo dunha fuxida nun Citroën desde Vigo a Baiona e logo a Portugal.

Finalmente, e despois de verse ameazado e golpeado en varias ocasións, logra desenmascarar o asunto coa axuda de Katty (a súa moza, que traballa de *stripper* nun club), de Elvis (un amigo), e de Valiñas (un comisario de policía).

Ó longo da novela, vaise facendo un retrato da cidade olívica, pasando por barrios como O Berbés ou Bouzas. A choiva é o frío invernais, así como o gris dos edificios, forman parte da paisaxe urbana, que acolle situacións protagonizadas por xente de todo tipo, desde malfeitores sen escrúpulos a apaixonadas bailarinas.

Traducións
----------

* Ao catalán por Josep Pascual co título de *Sang damunt la neu* publicado en 1992 por Pirene, Col. La Maleïda.

Notas
-----

1. ↑  Ficha Arquivado 30 de marzo de 2018 en Wayback Machine. en BiTraGa.

Véxase tamén
------------

### Ligazóns externas

* Ficha na páxina da editorial

|  |  |
| --- | --- |
| Control de autoridades | 
* Wd: Q12399881
* BiTraGa: 1582

 |
Coordenadas: 2°0′9″S 78°20′27″O﻿ / ﻿-2.00250, -78.34083

Sangay.
O **Sangay** é un estratovolcán continuamente activo que se atopa en Ecuador. É o volcán máis sureño e máis activo do país, e é coñecido pola súa expresión explosiva a cal se manifesta por nubes grosas de cinza, que formaron unha especie de bóveda desde 1976.

Sangay vén de Samkay, termo quechua que significa "o espantador". Os nativos foron testemuñas de violentas explosións deste volcán, ó cal bautizaron así, estas explosións produciron polo menos dúas caldeiras hai milenios para logo erixirse o actual monte. Este pasado turbulento foi confirmado por algúns estudos xeolóxicos deste volcán. No cumio preséntanse tres grandes cráteres que erupcionan en forma intermitente, tamén se atopan varias fisuras neste cráter por onde xeralmente flúe lava volcánica. O cráter central ten un diámetro de 100m e unha profundidade de 50m cara ó nordés outro cráter dun diámetro de 50m e un terceiro cara ó oeste do cráter principal. Atópase na rexión oriental a 45 km ó sueste de Riobamba. Este volcán está composto por andesitas e andesitas basálticas principalmente. Os depósitos están constituídos por olivino, magnesiano, auxita, hipersteno e plaxioclasa. Están documentadas caídas de rochas, fluxos piroclásticos , emisión de lavas, columnas de cinzas e gases. A actividade sísmica é frecuente. En datas pasadas grandes lahares percorreron os arredores do cono e a drenaxe natural cambiou por mor diso numerosas veces. Este volcán atópase solitario case dentro da selva, as poboacións próximas son escasas, non presenta un perigo maior.

Notas
-----

1. ↑  Jason Wilson (2009). *The Andes: A Cultural History*. Oxford University Press. ISBN 978-0-19-538636-3. Consultado o 5 de febreiro de 2012.

Véxase tamén
------------

### Bibliografía

* Hall, Minard L. (1977). *El Volcanismo en el Ecuador*. Sección Nacional del Ecuador. pp. 120 pp.
* Biggar, John (2005). *The Andes: A Guide for Climbers (3rd ed.)*. Andes Publishing (Scotland). pp. 304 pp. ISBN 0-9536087-2-7.
* Brain, Yossi (2000). *Ecuador: A Climbing Guide*. Mountaineers Books. pp. 192 pp. ISBN 0-89886-729-0.

|  |  |
| --- | --- |
| Control de autoridades | 
* Wd: Q14052
* EBID: ID
* GeoNames: 3651863
* GND: 4236819-4
* TGN: 1107746
* VOGRIPA: 2606

 |
**Rodolfo J. López-Veiga Ponte**, nado na Habana en 1923 e finado en Santiago de Compostela o 6 de marzo de 1999, foi un autor e director teatral galego.

Traxectoria
-----------

Fillo de Vicente López-Veiga Ramos e Manuela Ponte Martínez. Cando tiña seis anos veu cos seus pais que regresaron a Santiago de Compostela. Estudou no Instituto da Estrada. Formou parte do cadro artístico de La Salle e colaborou en Radio Galicia como actor de teatro radiofónico. Estudou dereito e incorporouse ao Teatro Universitario como actor e despois como director durante nove anos. En 1958 estreou a versión en galego de *Antígona* de Jean Anouilh, traducida por Xosé Manuel Beiras e Xosé Luís Franco Grande, con grande éxito, o que o animou a dedicarse ao teatro galego. En 1960 creou o grupo de teatro de Cantigas e Agarimos, co que estreou na praza da Quintana *Os vellos non deben de namorarse* de Castelao nas Festas do Apóstolo Santiago de 1961. En 1970 creou o grupo de teatro Rosalía de Castro e en 1979 encargouse da dirección do Seminario de Teatro das Aulas da Terceira Idade. Foi secretario do Patronato Rosalía de Castro. Rexentaba unha camisería na praza de Cervantes. Finou en Santiago de Compostela o 6 de marzo de 1999.

Obras
-----

* *Canto para un poeta malencónico*, sobre textos de Rosalía de Castro.
* *Un home chamado Castelao*, montada e dirixida por el en 1980.

Traduciu ao galego obras de Alejandro Casona, Valle Inclán e John Millington Synge.

Vida persoal
------------

Casou con Lucila Lojo Formoso.

Notas
-----

1. ↑  El instituto de A Estrada acogió de 1933 a 1938 una generación de peso
2. ↑  Olalla Tuñas (24 de xullo de 2011). "50 anos da estrea de 'Os vellos non deben namorarse'". *El Correo Gallego*. Arquivado dende o orixinal o 21 de abril de 2018. Consultado o 10 de maio de 2022.
3. ↑  *El Correo Gallego*, 7-3-1999, p. 62.
4. ↑  "El autor y director teatral Rodolfo López-Veiga fue enterrado ayer en Boisaca", *La Voz de Galicia*, 9-3-1999, p. 36.

Véxase tamén
------------

### Bibliografía

* "López-Veiga Ponte, J. Rodolfo". *Gran Enciclopedia Galega Silverio Cañada* (DVD). El Progreso. 2005. ISBN 84-87804-88-8.
* Torres Regueiro, Xesús (2011). "A estrea na Galiza de Os vellos non deben de namorarse" (PDF). *Anuario Brigantino* (33): 423–440.

### Ligazóns externas

* Rodolfo López-Veiga, dez anos esquecido

|  |  |
| --- | --- |
| Control de autoridades | 
* Wd: Q111731644
* WorldCat
* VIAF: 169445048
* BNE: XX1535334
* ISNI: 0000 0001 1836 4599

 |
**Rogelio Rodríguez Caride**, nado en Vigo, foi un futbolista galego de comezos do século XX, que xogaba na demarcación de interior dereito.

Traxectoria
-----------

Xa xogaba no Real Club Fortuna de Vigo antes da fusión deste co Real Vigo Sporting Club para dar lugar ao Celta de Vigo en agosto do ano 1923. Coa creación do novo club pasa a formar parte da extensa formación do equipo, no que se atopou coa competencia na dianteira de grandes xogadores como Polo, Reigosa, Chicha ou Posada.

Deixaría o club ao ano seguinte pero antes puido proclamarse campión do Campionato galego, repetindo título que xa conquistara anteriormente co Fortuna.

Véxase tamén
------------

### Ligazóns externas

* Txema Ereaga (20 de febreiro de 2013). "Caride: un peligroso interior del Fortuna". *Fame Celeste* (en castelán).

| * v
* c
* e
Celta de Vigo – 1923 (primeira convocatoria de xogadores) |
| --- |
| 
* Isidro
* Lilo
* Rubido
* Otero
* Pasarín
* Juanito
* Daniel
* Caito
* Torres
* Balbino
* Queralt
* Hermida
* Pombo
* Cruces
* Córdoba
* Bienvenido
* Nolasco

 |
| 
* Máximo Costas
* Reigosa
* Chiarroni
* Posada
* Polo
* Correa
* Gerardito
* Ramón González
* Caride
* Pedro Pinilla
* Salvador
* Miguelito
* Casal

 |

|  |  |
| --- | --- |
| Control de autoridades | 
* Wd: Q20535710
* BDFutbol: 206356

 |
**Víctor Damián Sáez** **Sánchez-Mayor** foi un político e relixoso do século XIX. Vinculado aos sectores máis absolutistas, actuou como confesor de Fernando VII, quen tivo que destituílo durante o Trienio liberal (1820 - 1823), polo que pasou ao posto de cóengo de Toledo. Coa caída do réxime constitucional volveu ao poder. Foi nomeado Ministro do Estado no primeiro goberno da rexencia absolutista en España (1823). Desde este cargo dirixiu a reacción absolutista con tal rigor, que tiveron que pedir a súa dimisión.

O mesmo día do desembarco do rei Fernando VII en España (outubro de 1823), o monarca ratificouno como Ministro do Estado; pero coa chegada de Fernando a Madrid, foi cesado e foi nomeado bispo de Tortosa. Dende entón non participou máis na vida política.

| Reinado de Fernando VII de España |
| --- |
| *Segue a:* Lista de presidentes de España | **Víctor Damián Sáez**(1823-1823) | *Precede a:* Carlos Fernando Martínez de Irujo |
| Presidente do Goberno de España |

Véxase tamén
------------

### Outros artigos

* Lista de presidentes de España.

|  |  |
| --- | --- |
| Control de autoridades | 
* Wd: Q5657913
* WorldCat
* VIAF: 102347165
* BNE: XX1751050
* Catholic-Hierarchy: saez
* DBE: victor-damian-saez-sanchez-mayor
* ISNI: 0000 0000 7288 7510

 |
**Rafael García Guerrero**, nado en Noia o 20 de decembro de 1973, é un expolítico[] galego do PSdeG-PSOE.

Traxectoria
-----------

Licenciado en Física. Militante das XSG, presentouse ás eleccións municipais de 1999 no concello de Noia encabezando a candidatura do PSdeG-PSOE, tras derrotar nas primarias a Xosé Moas Pazos, logrando unha substancial mellora de apoios que lle supuxo poder acceder á alcaldía co apoio do BNG e truncar a continuidade no poder do PPdeG na vila. Se ben nun principio se negociou un goberno de coalición cos nacionalistas, finalmente este non se alcanzou e gobernou en minoría. En 2003 volveu encabezala lista socialista e pese a mellorar resultados non conseguiu de novo a alcaldía debido á caída do BNG que favoreceu a maioría absoluta do PPdeG.

En 2007 recuperou a alcaldía grazas ó apoio do BNG, tras perder os populares a maioría absoluta, e gobernando en coalición cos nacionalistas. En marzo de 2009 rómpese o pacto e continuou gobernando en minoría o resto do mandato. En 2011 foi reelixido alcalde grazas a un pacto co BNG e a formación independente Noieses Independientes Agrupados (NO.I.A).. No 2015 non se presentou á reelección e abandonou a primeira liña política. 

Tralo seu abandono da política rexenta un ultramarinos na vila noiesa.

|  |  |  |
| --- | --- | --- |
| Predecesor:**Carmen Abeijón Martínez** |  **Alcalde de Noia** 1999 - 2003 | Sucesor:**Antonio Pérez Ínsua** |
| Predecesor:**Antonio Pérez Ínsua** |  **Alcalde de Noia** 2007 - 2015 | Sucesor:**Miguel Paz Barreiro** |

Notas
-----

1. ↑  "Reelegido alcalde de Noia (A Coruña) el socialista Rafael García Guerrero con el respaldo del BNG e independientes"

Véxase tamén
------------

### Outros artigos

* Eleccións municipais en Noia

### Ligazóns externas

* Blog de Rafael García Guerrero

| * v
* c
* e
Alcaldes de Noia |
| --- |
| 
* Jesús Díaz (1979–1987)
* Pastor Alonso (1987–1995)
* Mª Carmen Abeijón (1995–1999)
* Rafael García (1999–2003)
* Antonio Pérez (2003–2007)
* Rafael García (2007–2015)
* Miguel Paz (2015–2016)
* Santiago Freire (2016–*actualidade*)

 | Noia |
**Rogelio Diz Fuentes**, nado en Vilaxoán (Vilagarcía de Arousa) en 1912 e finado en México en 2003, foi un político galego.

Traxectoria
-----------

Foi labrego e canteiro. Militante da CNT. Co golpe de Estado do 18 de xullo de 1936 foi detido. Xulgado en Pontevedra por rebelión militar o 21 de xaneiro de 1937 con Luis Doeste Mariño, José Manuel García González, Eugenio Lamas Bugallo, Manuel Fernández Oubiña, Antonio Názara Pesado, José Vidal Bugallo, Manuel Ucera Barros, Manuel Rey Ucera, Salvador Vidal Fontán, José Caneda Blanco, Tomás Romero Vidal, Daniel Robado Castro, Manuel Abalo Lamas, Manuel Teira López, Luis Diz Reimúndez, Laureano Fernández Caamaño, Germán Quintela Novoa, Aurelio Parejo González, Dámaso Carrasco Duaso e Luís Bouza-Brey Trillo, foi condenado a cadea perpetua. Preso en San Simón, foi trasladado ao Forte San Cristóbal de Pamplona. Participou na fuga do Forte San Cristóbal o 22 de maio de 1938 e foi autor da letra do himno da fuga "Camarada, ya se abrieron las puertas...". O seu irmán Manuel Diz Fuentes foi asasinado polos franquistas o 29 de setembro de 1938. Foi posto en liberdade por conmutación en setembro de 1940. Exiliouse en México. O seu fillo Rogelio Diz Rubianes recompilou a súa biografía no libro *Memorias, pensamientos y versos* (2001).

Notas
-----

1. ↑  *El Diario de Pontevedra*, 22-1-1937, p. 2.

Véxase tamén
------------

### Bibliografía

* Abuín Duro, Marcelino (2018). *La primavera rota. Vilagarcía de Arousa, 1936-1941*. Abegondo: Sociedad Bibliográfica de Galicia. ISBN 978-84-09-02453-7.

### Ligazóns externas

* Memorias e versos

* 

* Rogelio Diz Fuentes na páxina web *Nomes e Voces*.
**Rosana Rodríguez López** é unha docente e investigadora en matemáticas na Universidade de Santiago de Compostela.

Traxectoria
-----------

Rosana Rodríguez López é doutora en matemáticas, obtendo o doutoramento no ano 2005 coa tese doutoral "Solucións periódicas para ecuacións diferenciais non lineais" dirixida por Juan José Nieto Roig. 

Membro do antigo Departamento de Análise Matemática e actual Departamento de Estatística, Análise Matemática e Optimización, é docente investigadora e vicedecana da Facultade de Matemáticas dende 2017 e coordinadora do grao en Matemáticas. Anteriormente gozou dunha Bolsa de Formación para Persoal Investigador (FPI) e foi docente en centros de secundaria.

É de destacar así mesmo o seu labor como divulgadora, principalmente no ámbito local da cidade de Santiago.

Os seus campos de investigación son as ecuacións diferenciais e a matemática difusa.

Obtivo o recoñecemento mundial da comunidade matemática en 2005, cando publicou na revista *Order* o artigo "Contractive Mapping Theorems in Partially *Ordered* Sets and Applications to Ordinary Differential Equations", xunto a Juan José Nieto. Este traballo é un dos máis citados no ámbito académico matemático de orixe española. Desde entón asinou preto de setenta traballos de análise matemática, con alto grao de citación.

Notas
-----

1. 1 2 3  CSIC - UAM - UC3M - UCM (Segundo semestre 2018). "She does maths: Rosana Rodríguez López" (PDF). Consultado o 17 de mao de 2019.
2. ↑  Portillo, Elena (21 de setembro de 2018). "El Año de la Biología Matemática" (en castelán). Consultado o 17 de maio de 2019.
3. ↑  "Seis científicas españolas que parten el bacalao ahora mismo" (en castelán). 6 de decembro de 2016. Consultado o 17 de maio de 2019.
4. ↑  Redacción (2018-01-16). "Os matemáticos da USC Rosana Rodríguez e Juan José Nieto, entre os máis citados do mundo". *GCiencia*. Consultado o 2020-08-22.

Véxase tamén
------------

### Ligazóns externas

* She does maths: Rosana Rodríguez López. Blog de Mujeres con ciencia, xullo 2018

|  |  |
| --- | --- |
| Control de autoridades | 
* Wd: Q59256924
* WorldCat
* VIAF: 317146993
* DBLP: 5986
* Dialnet: 1810771
* GND: 1197831916
* MGP: 230337
* MR: 665677
* ORCID: 0000-0001-5852-9845
* Scholar: EG4aDFAAAAAJ
* Scopus: 55663972200
* zbMATH: rodriguez-lopez.rosana

 |
**Ramón Somoza Álvarez**, nado en Ourense en 1899 e finado en Castroncelos (A Pobra do Brollón) o 13 de xullo de 1938, foi un gandeiro e político galego.

Traxectoria
-----------

Gandeiro. En 1930 participou na reorganización da Agrupación Socialista de Monforte de Lemos. Participou na folga xeral revolucionaria de 1934 e foi procesado. Liberado grazas a amnistía decretada tralo triunfo do Frente Popular nas eleccións de febreiro de 1936, foi recibido en San Clodio de Ribas de Sil xunto con Juan Tizón Herreros e Eduardo Amador Corzo. Foi designado concelleiro de Monforte polo gobernador civil o 15 de marzo. Co golpe de Estado do 18 de xullo de 1936 fuxiu ao monte. Foi capturado o 11 de xullo de 1938. Foi asasinado con José Rodríguez Silvosa o 13 de xullo de 1938 en Seixo de Castroncelos (A Pobra do Brollón) durante un traslado.

Notas
-----

1. ↑  *El Pueblo Gallego*, 26-2-1936, p. 2.

Véxase tamén
------------

### Ligazóns externas

* Ficha en Represión franquista en Lugo
* Objetivo cumplido en la exhumación del cementerio de Castroncelos
* "Exhuman en A Pobra do Brollón los restos de dos vecinos de Monforte" *La Voz de Galicia*, 1/7/2016 *(en castelán)*.
* 

* Ramón Somoza Álvarez na páxina web *Nomes e Voces*.

|  |  |
| --- | --- |
| Control de autoridades | 
* Wd: Q61062466
* DSBE: 32338\_somoza-alvarez-ramon

 |
**Rafael Calixto Escalona Martínez**, nado en Patillal o 26 de maio de 1927 e finado en Bogotá o 13 de maio de 2009, coñecido como "O mestre Escalona", foi un compositor colombiano, considerado un dos máis grandes compositores da música vallenata.

Escalona foi cofundador do Festival da Lenda Vallenata xunto á xestora cultural Consuelo Araújo Noguera e o político liberal Alfonso López Michelsen. Pola súa amizade con López, Escalona foi nomeado Cónsul de Colombia en Colón, Panamá unha vez López chegou á presidencia de Colombia.

As súas cancións foron gravadas por destacados artistas da música vallenata como Guillermo Buitrago e os seus acompañantes (Angel Fontanilla, Efraín Torres e Carlos "El Mocho" Rubio), Julio Bovea (Bovea y sus Vallenatos), Diomedes Díaz, El Binomio de Oro Rafael Orozco e Israel Romero, Jorge Oñate, Poncho e Emilianito Zuleta,

Notas
-----

1. ↑  "Murió el maestro Rafael Escalona". Caracol Radio.
2. ↑  "Se fueron los maestros". Revista Semana.

|  |  |
| --- | --- |
| Control de autoridades | 
* Wd: Q3112679
* WorldCat
* VIAF: 33618629
* BLBNB: 000173423
* BNE: XX1795920
* BNF: 133333902
* Discogs: 1564718
* EBID: ID
* Europeana: ID
* FAST: 1728777
* Genius: Rafael-escalona
* GND: 119049686
* ISNI: 0000 0001 1797 7596
* LCCN: n90645523
* MusicBrainz: ID
* PTBNP: 933177
* SUDOC: 058658785

 |
**Rosalía Génova Freire**, nada en Santiago de Compostela o 23 de febreiro de 1904, foi unha política galega.

Traxectoria
-----------

Casada co militante comunista José Domingo González Boullosa, vivían en Vilagarcía de Arousa en 1936. Co golpe de Estado do 18 de xullo de 1936 foi detida o 24 de xullo. Permaneceu en prisión sen procesamento xudicial até 1939. As súas fillas, todas menores, foron dadas en adopción a varias familias da provincia de Ourense, aínda que ao saír da cadea puido recuperalas.

Vida persoal
------------

Casou en Santiago de Compostela con José Domingo González Boullosa en marzo de 1921, e tivo tres fillas e un fillo.

Notas
-----

1. ↑  *Gaceta de Galicia*, 24-2-1904, p. 3.
2. ↑  *El Compostelano*, 10-3-1921, p. 2.

Véxase tamén
------------

### Bibliografía

* Abuín Duro, Marcelino (2018). *La primavera rota. Vilagarcía de Arousa, 1936-1941*. Abegondo: Sociedad Bibliográfica de Galicia. pp. 188–189. ISBN 978-84-09-02453-7.

### Ligazóns externas

* A morte de José Domingo González "O Tapiceiro"
* 

* Rosalía Génova Freire na páxina web *Nomes e Voces*.
**Xoán Froilaz Mariño** (1200 - c. 1250) foi un cabaleiro medieval do Reino de Galiza e de Portugal, onde foi señor da *Domus Fortis*, denominada Torre dos Mariños ou Torres do Martelo (que sería herdanza doutro dos seus célebres descendentes, don Paio Gómez Chariño) situada na freguesía de São Martinho de Alvaredo, preto a Galiza, en xurisdición de Valadares. Viviu nas terras de Valadares onde exerceu o cargo de gobernador por orde real. Conde e duque de Valadares, conde de Alfavarra cando se converteu en par do novo reino portugués.

Familia
-------

Fillo de don Froilaz, duque e conde (1170 -?) e da Serea Marinha (Dona Marina Marinha, c. 1170 -?) casou con Elvira Ordóñez de Bovida (Bóveda, 1220 -?), filla de Garcia Ordonhes de Bovida, señor de Bóveda:

* Paio Eans Mariño (1210 -?) casou con Maior Fernández Turrichão,
* Gonzalo Eans Mariño (1220 -?) casou con Tareixa Fernández,
* Pedro Eans Mariño (1250 -?) casou dous veces, a primeira con Sancha Vasques Sarraza e a segunda con Tareixa Pires Mourão,
* Marti Eans Mariño (1230 -?),
* Xoán Eans Mariño.
* Xoán II Eans Mariño.
* Osorio Eans Mariño.
* Sancha Eans Mariño.
* Arina Eans Mariño.

Os xenealoxistas coinciden en que era membro da poderosa casa de Traba aínda que os documentos e testamentos o fan fillo de don Fernando Pérez de Traba (1090-1155) e de Sancha González de Lara.

Dignidades
----------

José da Costa Felqueiras Gayo, faino 11º mestre da Orde de Avis e 8º mestre da Orde de Cristo. Cabaleiro da Orde do Temple e de Alcántara, Xoán Froilaz Mariño non consta na lista dos grandes mestres desa orde, e a Orde de Cristo data de 1319 .

No *Nobiliario de familias de Portugal*, dise que Xoán Froilaz Mariño, era montero maior do rei e fillo de Froilaz, cabaleiro vido a Galiza con don Mendo cabaleiro medieval chegado de Francia. Situación que cae polo seu propio peso; xa que, o dito don Mendo aparece relacionado na conquista de Coímbra moitos anos antes.

Don Mendo, está historicamente identificado con don Hermenexildo Guterrez *O Grande* (842-920), conde de Coímbra e duque de Portugal, ilustre figura do século IX e antepasado dos Traba e os Mariño a través do seu fillo don Guterre Menende, conde de Coímbra e duque de Portugal.

Bibliografía
------------

* José da Costa Felgueiras Gayo, Nobiliario das Familias de Portugal, Carvalhos de Basto, 2ª Edição, Braga, 1989. vol. VI-px. 550 (Marinhos).
* Enciclopedia Salvat. Tomo M, páxina 121.
* Diccionario Heráldico y Genealógico de Apellidos Hispanos y Americanos. Alberto García Carrafa. Tomo L. M. Páxina 17, 18, 19.

Notas
-----

1. 1 2  GAYO, (1750-1831), Nobiliário de famílias de Portugal, Braga, 1938-1941
2. ↑   Militarium Ordinum Analecta, Fontes para o estudo das Ordens Religioso-Militares, História das Ínclitas Cavalarias de Cristo, Santiago e Avis por Fr. Jerónimo Román (obra de 1575) p. 241-260, PDF.
**Ramón Vilas González**, finado na Coruña o 28 de xaneiro de 1944, foi un avogado e político galego.

Traxectoria
-----------

Fillo de Ramón Vilas Arias. Foi xuíz municipal da Coruña (1905). Membro do Partido Liberal e leal a Manuel García Prieto, foi concelleiro da Coruña, deputado provincial polo distrito de Ferrol-Ortigueira (en 1915 e outra vez en 1919) e en 1922 foi elixido presidente da Deputación da Coruña ata a ditadura de Primo de Rivera. Convocou unha Asemblea de Deputacións e Concellos de Galicia o 5 de marzo de 1922. Durante a Segunda República foi Vicepresidente da Electra Popular Coruñesa e volveu ser deputado provincial en 1934.

|  |  |  |
| --- | --- | --- |
| Predecesor:**Valentín Molina Couceiro** |  **Presidente da deputación da Coruña** 1922 - 1923 | Sucesor:**Dionisio Muro Carvajal** |

Vida persoal
------------

Casou con María del Pilar Durán Cao, e foi pai de María del Pilar Vilas Durán, que casou con José Miñones Bernárdez.

Notas
-----

1. ↑  Necrolóxica en *La Voz de Galicia*, 29-1-1944, p. 3.

Véxase tamén
------------

### Ligazóns externas

* A Asemblea das provincias galegas de 1922, o modelo mancomunalista e a autonomía integral de Galicia de Baldomero Cores Trasmonte.
No legendarium do escritor J. R. R. Tolkien e na novela *O Señor dos Aneis*, **rohirrim** é o nome que lle daban en Gondor ós Señores dos Cabalos, os homes de Rohan. É un termo sindarin, composto pola palabras *roch + hîr*, "señor", "amo", da raíz **ROCH**, que significa "cabalo" e a palabra *rim* que significa "hoste", "pobo"; derivado da raíz **RIM**. Eles mesmos denominábanse **eorlingas**: "os homes da Casa de Eorl", xa que descendían de Eorl o Xove (2485-2545). O seu nome en singular era rohir.

Son parentes do pobo de Hador que non cruzaron as Montañas Bretemosas, polo que as súas características físicas eran semellantes: a gran maioría eran altos e de gran fortaleza física, de pelo loiro e ollos azuis. Por estas características, os dunlendinos chamábanos Forgoil, "Cabezas de Palla".

Casco rohir na triloxía de Peter Jackson.
Os rohirrim son descendentes directos dos éothéod, aqueles homes do norte que habitaron, primeiro nos Vales do Anduin, e despois nos Altos Vales do Anduin nos séculos XIX e XXV da Terceira Idade do Sol. En virtude da axuda dada ó reino de Gondor trala Batalla dos Campos de Celebrant, o Senescal Cirion deulles a terra de Calenardhon, para que habitaran nela, conformando o Reino de Rohan.

Este pobo participou en moitas batallas a finais da Terceira Idade, pero principalmente na Guerra do Anel. As máis importantes foron, a Batalla do Abismo de Helmo e a Batalla dos Campos de Pelennor, nas que se enfrontaron ás forzas de Saruman e Sauron, respectivamente.

Véxase tamén
------------

### Outros artigos

* Rohan
* Casa de Eorl
**Ramón Ramiro Vigo Sambade**, nado en Cee o 27 de abril de 1964, é un médico e político galego.

Traxectoria
-----------

Médico de profesión, é especialista en Medicina do Traballo. Exerceu como inspector médico na Xunta e na Seguridade Social. Traballou como médico titular no departamento de Xeriatría da residencia viguesa do Meixoeiro.

### Actividade política

Fundou en 1995 a agrupación Independentes por Cee (IxCee). Entre 1995 e 1999 formou parte do goberno local de Cee grazas a un pacto co PSdeG, que abandonou pouco antes das eleccións municipais. En 2001 asinou unha moción de censura co PPdeG que desbancou aos socialistas da alcaldía. Accedeu á alcaldía de Cee nas municipais de 2007 grazas a un pacto co PSdeG. É o presidente da asociación para o desenvolvemento comarcal Neria. O 31 de xaneiro de 2011 foi detido na Operación Orquestra, resultando imputado de supostos delitos de prevaricación, suborno, tráfico e malversación, e quedando en liberdade con cargos tras pagar a fianza decretada polo xuíz. Nas municipais de 2011 volveu ser elixido alcalde como cabeza de lista da candidatura máis votada. Cesou como alcalde o 1 de marzo de 2012 como consecuencia dunha moción de censura presentada polo PPdeG e o BNG.

No ano 2015, nas eleccións municipais, conseguiu recupera-la alcaldía do concello ao se-la lista máis votada. Nas eleccións municipais de 2019 quedou como terceira forza política, polo que a alcaldía foi para Margarita Lamela Louzán do PSdeG. O 31 de agosto de 2022 presentou a súa dimisión como concelleiro e anunciou o abandono da política.

|  |  |  |
| --- | --- | --- |
| Predecesor:**Antonio Domínguez García** |  **Alcalde de Cee** 2007 - 2012 | Sucesor:**Zaira Rodríguez Pérez** |
| Predecesor:**Zaira Rodríguez Pérez** |  **Alcalde de Cee** 2015 - 2019 | Sucesor:**Margarita Lamela Louzán** |

Notas
-----

1. ↑  El alcalde de Cee deposita la fianza de 29.000 euros Arquivado 11 de marzo de 2016 en Wayback Machine. *El Correo Gallego*, 03/02/2011, *(en castelán)*
2. ↑  La celebración del alcalde de Cee
3. ↑  "La popular Zaira Rodríguez, alcaldesa de Cee tras la moción de censura". Arquivado dende o orixinal o 03 de xullo de 2015. Consultado o 01 de marzo de 2012.
4. ↑  Ramón Vigo, alcalde de Cee y Lalo Insua, de Corcubión
5. ↑  Concello de Cee na FEGAMP
6. ↑  Ramón Vigo di adeus á política: "Perdín a ilusión"

Véxase tamén
------------

### Outros artigos

* Eleccións municipais en Cee

### Ligazóns externas

* Ficha en galegos.info
* Perfil en El Correo Gallego Arquivado 21 de novembro de 2010 en Wayback Machine.
**Rafael Luís Cuíña Aparicio**, nado en Lalín o 13 de xaneiro de 1972, é un empresario, político e columnista galego, fillo do político Xosé Cuíña.

Traxectoria
-----------

Estudou Dereito.[*cando?*][] Ex-militante do Partido Popular de Galicia, era unha das caras coñecidas da rama galeguista neste partido. Escribiu para diversas publicacións como *Vieiros*, *Xornal de Galicia* ou o xornal *A Peneira*, e acadou certa sona pola súa pertenza á asociación cívica na defensa da lingua galega, ProLingua. Así mesmo, forma parte do equipo permanente do Instituto Galego de Estudos Europeos e Autonómi­cos (IGEA) que dirixe o nacionalista Anxo Quintana.

Membro da plataforma galeguista Acción Galega, o 14 de abril de 2012 anunciou a súa marcha do Partido Popular , integrándose en xuño dese mesmo ano na organización política Compromiso por Galicia. Nas filas desta formación concorreu como cabeza de lista por Pontevedra ás eleccións ao Parlamento de Galicia 2012, malia non acadar finalmente representación. Nas municipais de 2015 foi candidato de Compromiso por Galicia á alcaldía de Lalín e foi elixido alcalde grazas a un pacto de goberno co PSdeG e PAC. Nas municipais de 2019 perdeu a alcaldía ó recuperar o PPdeG a maioría absoluta. No 2023 volveu encabezala candidatura de Compromiso por Galicia mais non logrou recuperala alcaldía dado que o PPdeG mantivo a maioría absoluta.

Notas
-----

1. ↑  "Son galeguista no bordo da autodeterminación"[*Ligazón morta*], entrevista con Cuíña no *Xornal de Galicia*, 20 de febreiro de 2009.
2. ↑  "Cuíña entra na directiva do IGEA" Arquivado 14 de xullo de 2015 en Wayback Machine. artigo en *El Correo Gallego*, 15 de febreiro de 2010.
3. ↑  *Rafa Cuíña marcha do Partido Popular* *Galicia Confidencial*, 14 de marzo de 2012

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Rafael Cuíña*** |

### Outros artigos

* Eleccións municipais en Lalín
* Galeguismo

### Ligazóns externas

* Columna de Cuíña no xornal dixital *Vieiros*.

|  |  |  |
| --- | --- | --- |
| Predecesor:**Xosé Crespo Iglesias** |  **Alcalde de Lalín** 2015 - 2019 | Sucesor:**Xosé Crespo Iglesias** |
Inauguración do Memorial pola Diversidade en honor a Daniel Zamudio Vera, no Cemiterio Xeral de Santiago, Chile.
A **violencia contra** **persoas lesbianas, gais, transexuais e bisexuais** (LGTB), chamada **LGTBfobia**, pode estar motivada por actitudes de odio cara á súa orientación sexual (homofobia) ou identidade de xénero (transfobia). Esta violencia pode ser sancionada e executada por un estado, como aqueles países nos que a homosexualidade está castigada cunha variedade de penas. A homosexualidade está castigada coa pena de morte en cinco países (Arabia Saudita, Irán, Iemen, Mauritania, Sudán), ademais da zona islámica de Nixeria. A pena capital para homosexuais tamén se sanciona nalgúns territorios controlados por grupos militares; o Estado Islámico en Siria e Iraq e os talibán en Afganistán.

A violencia contra as persoas LGBT tamén abarca a violencia cometida por individuos, que poden involucrarse en actos de intimidación, linchamento, asalto, ou acoso escolar homófobo e transfóbico, entre moitos outros. A violencia dirixida a estas persoas adoita ser pola súa sexualidade percibida e non a súa sexualidade real, polo que as persoas heterosexuais tamén poden ser obxectivo de agresións físicas e psicolóxicas que poden chegar ó asasinato. A violencia contra as persoas LGBT está motivada pola homofobia, bifobia ou transfobia, que moitas veces se ve alimentada por prexuízos e costumes relixiosas e culturais. A CIDH destaca no seu informe que estes adoitan demostrar altos niveis de asañamento e crueldade. Por exemplo, en varios casos documentados pola CIDH, os corpos sen vida de persoas LGBT demostran que foron torturados, os seus xenitais mutilados, os seus corpos desmembrados e marcados con símbolos que denotan altos niveis de prexuízo.

A homosexualidade é legal en practicamente todos os países occidentais e nalgúns deles a violencia contra as persoas LGBT considérase un delito de odio. No resto do mundo, a lexislación que trata os dereitos LGBT e as actitudes fronte á homosexualidade son máis variadas. Moitos países, especialmente aqueles nos que a relixión dominante é o islam, os países africanos excepto Suráfrica, algúns países asiáticos (coas excepcións do Xapón e Taiwán) e algúns dos países exsoviéticos (sobre todo Rusia, Albania, Kosovo e Bosnia e Hercegovina son países moi perigosos para as persoas LGBT pola discriminación contra as persoas LGBT que abarca tanto lexislación discriminatoria como agresións e malos tratos físicos e psicolóxicos.

Notas
-----

1. ↑  "An Intersectional Analysis of Lesbian, Gay, Bisexual, and Transgender (LGBT) People’s Evaluations of Anti-Queer Violence". 24 de setembro de 2012. doi:10.1177/0891243212461299.
2. ↑  *Violencia contra personas LGBTI* (PDF). Comisión Interamericana de Derechos Humanos / Organización de los Estados Americanos. ISBN 978-0-8270-6503-1.
3. ↑  "Comparison of hate crime rates across protected and unprotected groups" (PDF). Universidade de California en Los Ángeles. Arquivado dende o orixinal (PDF) o 11 de agosto de 2007. Consultado o 02 de xullo de 2019.
**Xoán Carlos Bascuas Jardón**, nado en Rüsselsheim (Hessen, Alemaña) en 1971, é un profesor universitario e político galego.

Traxectoria
-----------

Licenciado en Ciencias Políticas pola Universidade Complutense de Madrid, na actualidade é profesor da Escola de Traballo Social (EUTS) da Universidade de Santiago de Compostela. Militou no BNG ata o 11 de marzo de 2012 cando a daquela corrente da fronte, Máis Galiza, se escinde e se constitúe en partido elixíndoo como Secretario Xeral. O 14 de setembro dese mesmo ano, foi elixido en Primarias Abertas candidato da cooperativa política Compromiso por Galicia para as eleccións ao Parlamento Galego. O 16 de decembro de 2012, Compromiso celebra o seu congreso fundacional onde a maioría da súa afiliación decide que Xoán Bascuas sexa o seu primeiro Secretario Xeral.

Tamén foi delegado da Consellaría de Vivenda na Coruña durante o goberno do chamado Bipartito (2005-2009).

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Xoán Bascuas Modificar a ligazón no Wikidata*** |

* Entrevista en *Praza Pública*
* Entrevista en *El País* *(en castelán)*

|  |  |
| --- | --- |
| Control de autoridades | 
* Wd: Q11094412
* Dialnet: 1232299

 |